NaiveNeuron/SloPal huggingface dataset:
Dostál, Ondrej, poslanec NR SR (2022-12-06):
Ja by som sa chcel teda na podobnú vec spýtať ako predrečníci pána ministra financií, lebo chcel by som tomu porozumieť, že či návrhy, ktoré zvyšujú výdavky verejných financií alebo znižujú ich príjmy, môže predkladať iba pán minister financií a nikto iný. Lebo bežne, a však bolo to tu povedané, pán minister s takýmito návrhmi prichádza, to je v poriadku. A teraz, keď niekto iný si dovolí predložiť návrh, ktorý by znamenal znížené príjmy štátneho rozpočtu, tak už sa pán minister vyhráža, že návrh bude stiahnutý. A nerozumiem celkom tej logike, že by DPH pre gastro mala byť znížená iba na tri mesiace, akú to má logiku. Chápem, akú to má logiku vo vzťahu k vlekom, ale akú má logiku znížiť DPH pre gastro na tri mesiace, tak tomu nerozumiem, ale tak možno, možno pán minister vo svojej odpovedi alebo v ďalšom vystúpení nám to vysvetlí. A ja som zaregistroval aj zo strany predstaviteľov niektorých koaličných strán taký názor, že aspoň tie tri mesiace, že je to dobrý prvý krok. Tak týmto kolegom by som chcel dať do pozornosti, že môžu spraviť nielen dobrý prvý krok, ale aj dobrý taký dlhší krok, keď schvália pozmeňujúci návrh, s ktorým vystúpil pán poslanec Viskupič, že to nebude iba teraz na tri mesiace a potom sa budeme dohadovať a možno to ešte predĺžime o tri mesiace, ale rovno to schválime na celý rok, aby tá pomoc dávala nejaký zmysel a mala nejakú logiku. Takže netreba robiť len prvý krok, treba urobiť celý krok, ktorý je potrebné urobiť.
Abrhan, Pavol, poslanec NR SR (2014-02-13):
Počas našej vlády to vyšetrovanie prebiehalo. Bolo zastavené počas vašej vlády. A preto ako reakciu sme chceli najprv správu. Vaši poslanci to zamietli. Vy ste nechceli o tom diskutovať. Chceli sme mimoriadnu schôdzu, aj za tú som hlasoval. Vaši poslanci to zamietli, nechceli o tom diskutovať. Tak preto sme museli navrhnúť odvolávanie, vyslovenie nedôvery predsedovi vlády. A som prekvapený, že vám vôbec nevadí, že ak vyslovujeme nedôveru predsedovi vlády, že váš predseda vlády vás tu nechal samých a utiekol preč.
P. Hrušovský, predseda NR SR: (2003-09-18):
D. Bollová, poslankyňa: Áno, ďakujem pekne, pán predseda. Ďakujem, pán minister, za odpoveď. Pretože my vieme, že kultúra je o hodnotách a politika je o záujmoch, môžete s našou podporou pri schvaľovaní štátneho rozpočtu určite počítať. My totiž vidíme, že tento režim za 14 rokov viditeľné hodnoty nevytvoril pre slovenskú spoločnosť a s 19-percentnou DPH nebude ani slovenskej knihy. Využite, prosím, svoju autoritu, aby ste vy, esejista a literárny kritik neboli hrobárom slovenskej knihy. My vaše úsilie budeme podporovať. Ďakujem pekne.
B. Bugár, podpredseda NR SR: (2005-09-21):
(Hlasovanie.) Prítomných je 78 poslancov, za 75, zdržal sa 1, nehlasovali 2. Konštatujem, že aj tento návrh sme schválili. Teraz prosím pána poslanca Kondróta, aby uviedol hlasovania k vládnemu návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení ďalších zákonov (tlač 1253). Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1253.]
Hort, Milan, podpredseda NR SR (2011-02-08):
S faktickou poznámkou ďalej pán poslanec Jozef Viskupič.
Laurenčík, Milan, podpredseda NR SR (2021-02-05):
Ďalším rečníkom prihláseným do rozpravy je pán poslanec Jozef Pročko. Nech sa páči, máte slovo.
Grendel, Gábor, podpredseda NR SR (2022-06-17):
Šesť faktických poznámok na vystúpenie pána spravodajcu. Končím možnosť prihlásiť sa s faktickými poznámkami. Ako prvý pán poslanec Gyimesi.
Jasaň, Viliam, poslanec NR SR (2013-03-13):
Ďakujem pekne, pani predsedajúca. Ja len také tri poznámky, nebudem opakovať to, čo povedal kolega Šuca, tiež som to chcel spomenúť, že je veľa výsluhových dôchodkov, kde sú veľmi nízke tie dôchodky. A tiež súhlasím, a chcel som teda povedať, že porovnať predčasný a výsluhový dôchodok sa naozaj nedá. To sú dve odlišné kategórie. Tretia poznámka, všetci tu hovoríte, a zvlášť z opozície, že treba šetriť, šetriť, a keď sa tu nájde človek, minister, ktorý urobí tento prvý odvážny krok, tak namiesto toho, aby ste to všetci vysoko ocenili ako prvý krok k niečomu, čo môže v budúcnosti vyriešiť aj tento problém, tak nie, vy hľadáte tie chyby, ktoré tam mnohokrát ani nie sú. A posledná otázka, a to už na také odľahčenie, lebo my s kolegom Brockom máme takú psychologickú prestrelku. Ja by som možno očakával od vás, keď sa vám toľko nepáči, že ľudia niekedy berú viac peňazí z verejných zdrojov, že by ste možno mohli povedať, že poslanec, ktorý je v parlamente viac ako 10 rokov a žije si dobre z toho platu, by sa mohol v značnej časti z toho akože vzdať v prospech tých, ktorí nemajú. Keby ste to urobili, potom by som možno ocenil aj tie vaše ďalšie pripomienky. Ale to len naozaj na také odľahčenie. Ďakujem pekne.
Kaliňák, Robert, podpredseda vlády a minister vnútra SR (2017-01-31):
Dobrý deň prajem, vážené dámy poslankyne, páni poslanci, dovoľte, aby som uviedol túto zmenu zákonu o pobyte cudzincov. Predovšetkým ide transpozíciu smernice Európskej únie, ktorá súvisí s dočasným zamestnávaním osôb tretích krajín predovšetkým na krátkodobé pobyty do 90 dní bez pracovného povolenia a do 180 dní s pracovným povolením na sezónne práce, a rovnako tak sa upravujú tie normy, kde sa hovorí o zamestnávaní pracovníkov pobočiek veľkých firiem, čo v našom prípade najmä ide o prípady povolávania expertov na riadiacu úroveň a stážistov na riadiacu úroveň zahraničných investorov v dvoch typoch, to znamená priamo z tretej krajiny, keď si predstavíme príklad príchodu pracovníkov a manažérov napríklad do KIE z Kórey alebo keď prídu na výpomoc manažéri zo susednej Českej republiky, kde takisto Kia Hyundai majú svoju fabriku na severe Moravy, tak môžu takisto vlastne prísť na Slovensko, čo sa aj doteraz praktizovalo, len sa ten systém na základe rozhodnutia Európskej únie o niečo zjednodušuje. Tým by som tak v zásade všeobecne zhrnul návrh tejto novely. Ďakujem pekne.
Figeľ, Ján, podpredseda NR SR (2014-10-17):
Nech sa páči, Helena Mezenská.
B. Bugár, podpredseda NR SR: (2001-10-17):
J. Volf, poslanec: Návrh uznesenia predložený pánom poslancom Langošom bol takýto: „Národná rada Slovenskej republiky vyzýva predsedu vlády Slovenskej republiky Mikuláša Dzurindu do konca roku 2001 začať rokovania s vládou Nórskeho kráľovstva o uzavretí zmluvy o dlhodobých dodávkach plynu.“
Ďuriš Nicholsonová, Lucia, podpredsedníčka NR SR (2018-03-26):
Ďakujem pekne. Napriek tomu, že tá otázka pána poslanca Marčeka ohľadom môjho exmanžela Toma Nicholsona bola teda úplne mimo program tejto schôdze, tak mu odpoviem. Pán poslanec Marček, môj exmanžel Tom Nicholson je vzdelaný a veľmi múdry muž. Je to kvalitný investigatívny novinár, ktorý musel prísť až z Kanady, aby ukázal Slovensku pravdu, v akej politickej stoke to žijeme. V akej politickej stoke to žijeme, kde nám vládnu oligarchovia, ktorí si podchvíľou dajú Coca-Colu s Robertom Ficom. Tom Nicholson utiekol zo Slovenska, ja vám poviem, prečo utiekol zo Slovenska. Utiekol zo Slovenska práve kvôli predajným politikom, kvôli oligarchom, kvôli mafii, o ktorej písal on a o ktorej písal aj Ján Kuciak, a kvôli primitívom, ako ste vy. (Reakcie z pléna. Potlesk.)
Bastrnák, Tibor, poslanec NR SR (2018-02-06):
Ďakujem pekne. Vážená pani kolegyňa, je to veľmi ťažké na vás reagovať kvôli tomu, lebo vidím, že o odbornú diskusiu veľmi nestojíte. Bohužiaľ, to je najdôležitejšie, aby ste vypichli nejakú ľúbivú tému a okolo toho, aby ste urobila nejaké politikárčenie. Lebo aj teraz ste spomínala toľko vecí, ktoré, bohužiaľ, nie sú pravdivé. Viete dobre, že keď 30-eurový poplatok nikdy nebol zavedený, hoci teraz existuje jeden zákon, ale nikde tam nie je to, že musí niekto zaplatiť 30 eur u lekára. Ďalšia vec, prehliadky mŕtvych, čo ste spomínala. Keby ste dávala pozor, tak vy ste vedela, že riešenie je už tu v parlamente a budete o tom za chvíľu aj hlasovať. Takže to nebolo prisľúbené na včera, to už bolo oveľa skorej urobené. Poplatky u lekára, čo ste spomínala. Lekár nemusí sa rozhodovať o tom, že aký poplatok vyberá alebo aký nie, lebo u lekára by nemal byť žiadny poplatok podľa dnešného zákona. Na druhej strane to je pravda, že v určitých, presne vymenovaných prípadoch, treba vlastne, všeobecne za pohotovosť treba zaplatiť. Ale aj to je pravda, že tam sú presne vymenované, že kedy nie. A viete zase, to tiež nie je pravda, že tehotné majú teraz ohrozenú základnú zdravotnú starostlivosť, čo ste spomínala, kvôli tomu, lebo aj na to myslí tento zákon. Jednak základná zdravotná starostlivosť nie je spoplatnená a na urgentoch tiež sú oslobodení, tehotné od platenia, keď súvisí to s tehotenstvom. Takže ako to tiež nie je pravda. A na záver ešte to chcem povedať, že preto môžeme cez tento zákon meniť toľko zákonov, lebo aj vy ste vymenovala, keď ste dala pozmeňujúci návrh, tie zákony, ktoré meníme s týmto... (Prerušenie vystúpenia časomerom.)
Blanár, Juraj, podpredseda NR SR (2021-12-02):
Teraz vystúpi v rozprave, tak ako ma informoval, pán predseda výboru Ledecký. Po ňom pán Marian Kotleba, avšak pristúpime potom k hlasovaniu a budeme pokračovať v rozprave. Nech sa páči, pán predseda.
Pellegrini, Peter, predseda NR SR (2015-10-06):
Prezentujme sa a hlasujme. (Hlasovanie.) Prítomných 138 poslancov, za hlasovalo 77, zdržalo sa 61. Konštatujem, že toto uznesenie sme schválili. Pani poslankyňa Pfundtner teraz uvedie hlasovanie o bode 159 schváleného programu, ktorým je prvé čítanie o návrhu poslancov Osuského, Kadúca a Lipšica na vydanie zákona, ktorým sa mení a dopĺňa zákon o slobode informácií (tlač 1763). [Hlasovanie o návrhu poslancov Národnej rady Slovenskej republiky Petra Osuského, Miroslava Kadúca a Daniela Lipšica na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa menia a dopĺňajú niektoré zákony , tlač 1763.]
B. Bugár, podpredseda NR SR: (2002-12-12):
Nech sa páči, pán minister.
Hort, Milan, podpredseda NR SR (2010-08-11):
Ďakujem. Pán poslanec Kažimír, chcem vás upozorniť, že ja som uzatvoril rozpravu a toto bolo vystúpenie pána podpredsedu vlády v záverečnom slove, takže na to sa nedá reagovať s faktickými poznámkami. Pýtam sa pána spravodajcu, či chce reagovať. Ďakujem pekne, nechce a preto prerušujem rokovanie o tomto bode programu. Budeme hlasovať po skončení a vyčerpaní všetkých bodov, ktoré sme si schválili. A teraz v rokovaní budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Veriteľskou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou a Fínskou republikou . Tento návrh vlády máte ako tlač č. 30. V súvislosti s uvedeným návrhom vás chcem tiež informovať, že bol pridelený na prerokovanie výboru pre financie a rozpočet ako gestorskému výboru a výboru pre európske záležitosti, o čom bude informovať spoločná spravodajkyňa. Predseda Národnej rady svoje rozhodnutie ďalej doplnil tak, že návrh pridelil na prerokovanie aj ústavnoprávnemu výboru, keďže rokovanie tohto výboru sa konalo až po gestorskom výbore, o výsledku rokovania ústavnoprávneho výboru bude Národnú radu informovať predseda tohto výboru, pán poslanec Procházka, vo svojom vystúpení ako prvý v rozprave. A teraz prosím pána ministra financií a podpredsedu vlády Ivana Mikloša, aby odôvodnil aj tento návrh. Nech sa páči.
Glváč, Martin, podpredseda NR SR (2017-05-17):
Pán poslanec Kollár, Pčolinský, poprosím, kľud v sále.
Laššáková, Jana, podpredsedníčka NR SR (2014-02-06):
Pán poslanec Poliačik, nech sa páči.
Grendel, Gábor, podpredseda NR SR (2023-02-16):
Otváram rozpravu, do ktorej som dostal dve písomné prihlášky, od pána Mariána Viskupiča ako povereného člena poslaneckého klubu strany SaS, a potom ešte od pána poslanca Györgya Gyimesiho, ale ešte pred nimi sa do rozpravy prihlásil pán poslanec Vetrák ako navrhovateľ, takže má prednosť. Nech sa páči, pán poslanec.
Senko, Ján, poslanec NR SR (2014-03-25):
Pán poslanec, len krátka poznámka. V úvode svojho vystúpenia ste povedali, že niektoré navrhované pozmeňujúce návrhy, ktoré tu predkladáte, boli predmetom rokovania výboru. Nebolo to tak. Na výbore sme hovorili o problematike, ktorá sa dotýkala môjho pozmeňujúceho návrhu, a on sa dostal nakoniec aj do spoločnej správy, a žiadne iné návrhy okrem legislatívno-technických úprav zo strany legislatívneho odboru Národnej rady neboli predložené na rokovanie výboru. Škoda, že vami dnes predkladané návrhy neboli predložené na výbore a mohla vzniknúť do dnešného druhého čítania diskusia odborného charakteru, pretože ide naozaj, tak ako ste aj sám povedali, o zákon predovšetkým odborného charakteru. Neviem, či práve vami zvolený postup a predloženie pozmeňujúcich návrhov len na rokovanie pléna Národnej rady bolo tým najšťastnejším riešením a tým správnym postupom. V tomto prípade bude momentálne dôležité stanovisko predkladateľa k vašim návrhom. Ďakujem za pozornosť.
Glváč, Martin, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 138 poslancov, za 83, proti nikto, zdržalo sa 54, nehlasoval 1 poslanec. Schválené.
Svrček, Miloš, poslanec NR SR (2020-04-28):
Ďakujem pekne za slovo, pán podpredseda. Ja len v krátkosti. Pán kolega Pčolinský, spomínal ste tu, že programové vyhlásenie vlády v 2012. až ’16. bol aj dokument, ktorý umožňoval v podstate vtedy jednofarebnej vláde spraviť maximum pre tento štát, a videli sme, ako to dopadlo. Ja som si čítal aj programové vyhlásenia tak v krátkosti v 2006., 2012. alebo ’16. a podľa toho programového vyhlásenia vlády sme tu mohli mať diaľnicu pomaly do Užhorodu a výsledok vidíme, že aký je, že nevieme sa ani dotrepať na východ cez Strečno. A takú paralelu v krátkosti, keď prekročíte rýchlosť, tak dostanete pokutu. Čo sa stane, keď nesplníte programové vyhlásenie vlády? No nedostanete nič, žiadnu sankciu. Ja by som sa len tak spýtal, na koľko percent bolo splnené programové vyhlásenie z 2006, z 2012 alebo z 2016. Na 50 %? No ale dnes sme v 2020. a sme vo veľmi ťažkej dobe s COVID-om-19, a preto je potrebné dať politikárčenie bokom, nepredkladať tu programové vyhlásenie vlády, ktoré obsahujú len všeobecné informácie alebo fakty, ale jednoducho prísť s konkrétnymi riešeniami, a preto je na tých 121 stranách. Ďakujem pekne.
Vaľová, Jana, poslankyňa NR SR (2013-11-27):
Ďakujem veľmi pekne. Pán poslanec Novotný, no viete, vaše vystúpenie bolo celé také oponujúce. Na jednej strane rozprávate, že nikto nedokázal poriešiť sociálne služby, na druhej strane poviete, tak nejak to vidím a tak si to predstavujem. Prečo ste tieto svoje predstavy za obdobia dvoch vlád, v ktorej ste sedel ako poslanec, nerealizoval? Povedzte mi prečo? No lebo to nie je také jednoduché. A ja si myslím, že práve SMER – sociálna demokracia, spomínam na rozhovor s pani Gibalovou a s pani poslankyňou, ktorá tu bola za KDH, ktoré povedali, že ani sa neopovážili ísť do zákona o sociálnych službách, lebo je tak ťažký a náročný zákon. A práve preto mi všetky tie kroky, ktoré teraz vlastne ideme krok po kroku, aby sme to doriešili. A financovanie nie je jednoduché, pretože naozaj chcem sa spýtať ešte jednu takú otázku, spýtam sa vás na verejných a neverejných poskytovateľov. Ja som takú otázku dostala od jedného občana. Ak je verejný poskytovateľ, ktorý, nad ktorým je garant štát alebo vyšší územný celok nie preto, že sa sa rozhodol, on musí poskytovať túto službu pre ľudí, ktorí ju potrebujú. Ale nesúkromný sektor alebo podnikateľský sektor, on sa rozhodol. On sa rozhodol podnikať alebo slúžiť. Čo to znamená? Ak zajtra podnikateľský sektor zanikne, zanikne dom sociálnych služieb, čo sa stane? Všetkých klientov budeme musieť presunúť na vyšší územný celok alebo do štátnych zariadení. Preboha, tak nevyčítajme to, že sa podporujú alebo že snáď neviem, akým spôsobom sa niečo uľahčuje štátnym zariadeniam alebo VÚC-karským. No jednoducho tie musia zo zákona plniť, ale podnikateľský subjekt sa iba rozhodol. Tak ako sa dnes rozhodol, mať klienta, zajtra sa rozhodne, že ho nebude mať. Ja som za rovnaké financovanie, ale zamyslime sa aj nad hlbšou filozofiou toho, čo rozprávam. Takže nerozprávajme, čo všetko bolo, ale skúsme hľadať riešenia a neobviňujme sa navzájom. Pretože ste to mohli zmeniť.
Poliačik, Martin, poslanec NR SR (2017-04-06):
Vážený pán kolega Muňko, ja som bol pripravený na ťažkú kanonádu zo strany koalície, vedel som, že sú tu vážne typy: pán Tomáš, pán Blaha, pán Číž, samozrejme, stálica, pán Jarjabek, a na toto všetko sme boli pripravení. Ale že vytiahnete takto ťažký kaliber o štvrtej v noci a takto podlo sa nás tu budete snažiť uspať (smiech v sále), tak to naozaj je pravda, že to preklápa túto schôdzu na vašu stranu, lebo vám to takmer vyšlo, nebyť pár kolegov a kolegýň, ktoré prišli to tu, dokonca možnože sa vám to aj podarilo pri niektorých vašich kolegoch, ale nevyšlo vám to, žijeme a odvolávame ďalej. (Reakcie z pléna.) Že to bolo super? Som normálne sa sústredil na to, aby to bolo... (Prerušenie vystúpenia predsedajúcou.)
M. Vášáryová, poslankyňa: (2010-03-09):
A ja súhlasím s mnohými vecami v tomto materiáli. A mnohokrát som to povedala, tie materiály sú dobre vypracované, sú štandardne vypracované, na úrovni normálneho európskeho štátu. To je úloha diplomatov. A tejto úlohy sa zhostili slovenskí diplomati veľmi dobre. A pán minister je ich proste šéfom. Čiže tá chvála padá aj na neho. Ale slovenská zahraničná politika, to nie je len ministerstvo zahraničných vecí a slovenskí diplomati. Zásadné zásady zahraničnej politiky vždy určuje predseda vlády a mnohí iní ministri. A preto som o tom hovorila. Samozrejme, do zahraničnej politiky by mal hovoriť náš pán prezident, ale rešpektujem, že slovenskí voliči to od neho nevyžadujú. A preto ani ja to od neho vyžadovať nebudem, ale vyžadujem od nášho prezidenta, aby odcestoval aspoň na pár hodín na inauguráciu susedného, nového prezidenta Ukrajinskej republiky pána Janukovyča. Škoda, že ste sa k tomu nevyjadrili. Chcela by som počuť váš (Vystúpenie prerušené časomerom.)
Hort, Milan, podpredseda NR SR (2011-12-01):
Poprosím vás teraz, keby ste rešpektovali, že bude prestávka na zasadnutie poslaneckého grémia a o 11.00 hodine máme hlasovanie. Máme prerokované dva body a na grémiu sa dohodneme o ďalšom postupe. Ďakujem za porozumenie všetkým. Prestávka do 11.00 hodiny. (Zasadnutie poslaneckého grémia.) (Po zasadnutí poslaneckého grémia.)
Gyimesi, Juraj, poslanec NR SR (2020-04-23):
Pán poslanec Kotleba, slová pluralitná demokracia vám vysvetlím v rozprave, takisto sa zmienim o Lundských odporúčaniach, o Haagskych odporúčaniach Vysokého komisára OBSE. Ale zarazila ma iná vec. Zarazilo ma to, že vy ste sa aj s celým vaším poslaneckým klubom hrali na najväčších ochrancov ľudských práv vtedy, keď sme prijímali zákon, ktorý umožňoval sledovať chorých na COVID. Chcem vám povedať, že práva národnostných menšín sú integrálnou súčasťou základných ľudských práv a slobôd. Že vy sa neviete vyzliecť z vašej kože, toto vám verím, a čo iné by sa dalo očakávať od ľudí, ktorí by nemali problém zabuchnúť dvere na peci za ktorýmkoľvek z nás. (Reakcie z pléna.)
Bugár, Béla, podpredseda NR SR (2011-09-14):
Podľa § 28 rokovacieho poriadku o slovo sa hlási predseda Národnej rady. Pán predseda Sulík, nech sa páči, máte slovo.
Bagačka, Michal, poslanec NR SR (2014-09-10):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a Výboru Národnej rady pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania v Národnej rade v prvom čítaní.
Aštaryová, Zuzana, poslankyňa NR SR (2011-11-29):
Súčasne odporúčam prideliť v druhom čítaní na prerokovanie tento návrh okrem Výboru Národnej rady pre financie a rozpočet aj ústavnoprávnemu výboru a výboru pre sociálne veci. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbory uvedený návrh prerokovali ihneď. Prosím, dajte o mojom návrhu hlasovať.
P. Hrušovský, podpredseda NR SR: (2002-04-04):
Prosím pána poslanca Bajana, aby bol prítomný v rokovacej sále, pretože bude ako moderátor ďalšieho predloženého návrhu zákona. Pán poslanec Švantner.
Hrnčiar, Andrej, podpredseda NR SR (2018-10-17):
Nie, nie, nie.
Danko, Andrej, podpredseda NR SR (2024-01-17):
S reakciou na faktické poslanec Šmilňák.
Klus, Martin, podpredseda NR SR (2019-12-03):
Ďakujem, pán poslanec. V rozprave vystúpi pán poslanec Podmanický.
Drdul, Dominik, poslanec NR SR (2021-09-29):
Ďakujem veľmi pekne za slovo. Juraj, tak ako veľa ľudí v tejto miestnosti, aj mňa nenecháva chladným a znepokojuje nárast trestných činov podľa § 208 Trestného zákona a súvisiacich trestných činov alebo podobných trestných činov. A sám som sa touto problematikou istý čas zaoberal aj v rámci neziskového sektora a v podstate nie je mi vzdialená táto problematika. Chcem iba deklarovať, že aj prostredníctvom konkrétnych krokov, napríklad prostredníctvom pozmeňujúceho návrhu k jednej novele zákona č. 305 budem podnikať konkrétne kroky a veľmi rád sa zapojím do akéhokoľvek procesu a akejkoľvek aktivity, ktorá bude realizovaná s cieľom zvrátenia alebo aspoň zmiernenia tohto veľmi negatívneho spoločenského trendu. Ďakujem veľmi pekne.
Žiga, Peter, minister hospodárstva SR (2018-12-06):
Ja si myslím, že aj v odpovedi, ktorú som dostal od ministra zahraničných vecí, aj jeho verbálnym prejavom si myslím, že bolo dosť jednoznačne konštatované, kde stojí Slovenská republika. A myslím si, že pán minister Lajčák je dostatočne skúsený diplomat, aby to vedel podať v takom diplomatickom slovníku, aby to bolo každému jasné. A pokiaľ vy ešte stále nie ste spokojný s týmto vyjadrením, tak musíte sa dohodnúť s pánom ministrom Lajčákom, aká formulácia by vás uspokojila.
Hrnčiar, Andrej, podpredseda NR SR (2016-10-20):
Ďakujem. Končím možnosť nahlásiť sa s faktickými poznámkami. Na vystúpenie pána poslanca sú tri faktické poznámky. Nech sa páči, pán poslanec Budaj.
Z. Horváth, poslanec: (2003-07-03):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Znenie návrhu zákona obsahuje dôvodovú správu a osobitnú časť dôvodovej správy, doložku zlučiteľnosti s právom Európskej únie, z ktorej vyplýva, že problematika návrhu zákona je upravená v práve Európskej únie a svojou problematikou v § 21 patrí medzi prioritné oblasti aproximácie práva obsiahnuté v čl. 70 Európskej dohody o pridružení a patrí aj medzi priority odporúčané v Bielej knihe. § 5 a 7 nepatrí medzi prioritné oblasti aproximácie práva. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 13. júna 2003 č. 272 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory, a to ústavnoprávny výbor, výbor pre hospodárstvo, privatizáciu a podnikanie, výbor pre verejnú správu a výbor pre pôdohospodárstvo. Za gestorský výbor navrhujem Výbor Národnej rady Slovenskej republiky pre pôdohospodárstvo. Odporúčam, aby výbory predmetný návrh skupiny poslancov prerokovali v lehote do 28. augusta 2003 a gestorský výbor do 4. septembra 2003. Pán podpredseda, skončil som, otvorte, prosím, rozpravu.
M. Číž, podpredseda NR SR: (2008-05-21):
Slovo má pani poslankyňa Tóthová pripraví sa pán poslanec Jarjabek.
Bugár, Béla, podpredseda NR SR (2017-06-14):
Nech sa páči, prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 135 poslancov, za 119, 1 proti, zdržalo sa 14 poslancov, 1 nehlasoval. Sme v treťom čítaní , preto otváram rozpravu v rámci tohto čítania a konštatujem, že nikto sa nehlási do rozpravy. Preto ju vyhlasujem... Nech sa páči, záverečné hlasovanie.
Zmajkovičová, Renáta, podpredsedníčka NR SR (2012-12-12):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Hraško.
Galek, Karol, poslanec NR SR (2016-10-26):
Ďakujem veľmi pekne predkladateľom za tento návrh zákona. Osobne viem minimálne o dvoch prípadoch, ktorí na niečo také doplatili. To znamená, prišla kontrola, zobrala si nejaký evidenčný list a zistili, že zamestnanec bol nahlásený s niekoľkohodinovým oneskorením. Bác, pokuta 2-tisíc euro, nebavím sa, nepýtam sa. Zaradenie na tú čiernu listinu, listinu čiernych zamestnávateľov a skončili sme. Žiadne zákazky zo strany štátu, žiadne eurofondy, jednoducho nič. Je to veľmi taký silný bič na podnikateľov, ktorí úradníci veľmi radi zneužívajú, a pritom zabúdame, že práve tí malí a strední podnikatelia, ktorých to najviacej postihuje, vytvárajú 70 % pracovných miest a 60 % z pridanej hodnoty. A jednoducho keď ich budeme takýmto spôsobom šikanovať, buzerovať, budú chodiť úradníci, ktorí majú jeden jediný príkaz, vybrať čo najviac na pokutách, lebo taká je tá mantra, jednoducho bez pokuty sa nesmie odísť, no tak potom je asi pochopiteľné, že takéto opatrenia neprimerané, nevhodné budú podnikateľov od ďalšieho podnikania iba odrádzať. Ja som pred chvíľkou predkladal jeden zákon, som ho nazval antialobalový, tento by som nazval antišikanovací, a som presvedčený, že práve takéto zákony na Slovensku potrebujeme. Nikto, naozaj nikto by voči takémuto zákonu nič nemal mať. A nehovorím to preto, že sme to, že to predkladali moji kolegovia, ale jednoducho má to hlavu a pätu a poprosím aj ostatných, keby zvážili jeho podporenie. Ďakujem.
P. Hrušovský, predseda NR SR: (2002-11-14):
Prosím teraz pána poslanca Hoptu, aby vystúpil v rozprave. I. Hopta, poslanec: Vážený pán predseda, vážený pán podpredseda vlády, vážené dámy, vážení páni, chcem povedať v mene poslaneckého klubu za Komunistickú stranu Slovenska, že si ctíme dohody, ktoré boli uskutočnené pred služobnou cestou poslancov Národnej rady. V rámci týchto dohôd sme sľúbili ako poslanecký klub, že nebudeme bojkotovať rokovanie parlamentu, že nebudeme vytvárať priestor na to, aby nás verejnosť kritizovala, že poslanci Národnej rady nepracujú. Preto poslanci Národnej rady za Komunistickú stranu Slovenska sa zúčastnia na prerokovaní zákona č. 312/2001 Z. z. o štátnej službe s tým, že chcem povedať v mene poslaneckého klubu za Komunistickú stranu Slovenska, že nesúhlasíme s obsahom tohto zákona a svoje zamietavé stanovisko vyslovíme hlasovaním nie. Ďakujem vám za pozornosť.
Hrušovský, Pavol, podpredseda NR SR (2011-05-27):
Hlasujeme o pozmeňovacom návrhu uvedenom pod poradovým číslom 1, ktorého predkladateľkou za skupinu poslancov je pani poslankyňa Tomanová. (Hlasovanie.) 145 prítomných, 68 za, 57 proti, 20 sa zdržalo. Návrh sme neschválili.
Hrnčiar, Andrej, podpredseda NR SR (2017-04-06):
Reakcia na faktickú poznámku, pani poslankyňa Zemanová.
Ďurica, Ondrej, poslanec NR SR (2022-02-18):
Ďakujem za slovo. Pani ministerka, tak ako aj vy, tak ako aj pán minister vnútra, tak ako aj vaši koaliční poslanci, ktorí vo faktických poznámkach neustále hovoria tie svoje frázy a kvetnaté reči, vy hovoríte o tom, že ste získali silný mandát, že ste urobili všetko a robíte všetko preto, aby ste Slovensko vytrhli zo stavu, do ktorého ho dostali predchádzajúce vlády. Ja si myslím, že toto už v tomto momente pri tejto téme ľudí nezaujíma. Ľudí zaujíma to, čo je predmetom tejto mimoriadnej schôdze, a to je predovšetkým situácia, ktorú veľmi jasne demonštrujú odposluchy, o ktorých sa tu od začiatku hovorí. Ja sa na to pozerám obča... obča... očami občana. Ja si neviem predstaviť, že by mali takýmto spôsobom postupovať vyšetrovatelia, že toto má byť spôsob práce, ako vyšetrovatelia majú dospieť k tomu, aby bol niekto ako opozícia alebo ktokoľvek iný zničený, aby bol jednoducho takýmto spôsobom riešený. Ja sa nechcem pozerať na to, ako na Slovensku funguje takáto skupina vyšetrovateľov, ktorí si v práci, v kancelárii takýmto spôsobom plánujú to, ako s kým naložia. Dnes je to ten, dnes je to Santusová, zajtra to môže byť Ďurica alebo Ďuricová, jednoducho toto si nemyslím, že je normálne pri všetkom tom, čo tu vy obhajujete a do akých, do akých rečí to zabaľujete, tá podstata je taká, že tie odposluchy úplne jasne hovoria, akým spôsobom sa tu postupuje, akým spôsobom sa tu cielene snažíte zničiť toho alebo oného. To je podstata a to všetko, čo tu vy hovoríte s vašimi poslancami, ako to obhajujete, tak to je nič, to je nula. Toto je to podstatné.
Procházka, Radoslav, poslanec NR SR (2011-06-01):
Ospravedlňujem sa, o 12.00 hod. máme zvolaný ústavnoprávny výbor, tak som len chcel kolegom pripomenúť. Ďakujem pekne. (Prerušenie rokovania o 11.55 hodine.) (Pokračovanie rokovania o 14.00 hodine.)
Viskupič, Marián, poslanec NR SR (2023-03-15):
Ďakujem pekne. Pán predseda, dajte, prosím, hlasovať osobitne o bode č. 2 spoločnej správy. Odporúčanie gestorského výboru znelo schváliť. Je to výkonová tabuľka v rozsahu 33 až 2 400 euro.
D. Gabániová, poslankyňa: (2007-09-04):
Pán poslanec Kužma, nikdy mi nešlo o to, ako vyzerám, ale čo chcem povedať a na to som sa vždycky sústreďovala. Ak niekoho estetické cítenie tým šteklím, sorry. Môže sa pozerať na iné objekty. (Smiech v sále.) Pani poslankyňa Sabolová, ďakujem za váš výchovný podporný príspevok. A, pán poslanec Bauer, vy keď nie ste schopný chápať súvislosti, tak sa radšej nenamáhajte. Ďakujem. (Potlesk.)
Urban, Miroslav, poslanec NR SR (2021-09-22):
Ďakujem za slovo. Ja len v stručnosti. Chcel by som poďakovať všetkým poslancom, ktorí vystúpili v rozprave a ktorí vyjadrili podporu pre tento návrh zákona. Dúfam, tá konštruktívna kritika, samozrejme, ak prejde zákon prvým čítaním, môžu sa zapracovať zmeny, aby mohol v pohode prejsť do toho druhého čítania. Neberte ten zákon, že je to zákon môj alebo že je to zákon hnutia REPUBLIKA, ale je to zákon detí, je to zákon pre naše deti a tak k tomu aj pristupujte pri hlasovaní. Ďakujem.
Žitňanská, Jana, poslankyňa NR SR (2014-02-07):
Ďakujem veľmi pekne, pani predsedajúca. Nechcem hovoriť dlho, možno na úvod si neodpustím jednu poznámku k tomu, keď sa bavíme o statuse učiteľov, že čo to všetko zapríčinilo, či je to naozaj len dnešná doba, ktorá nepraje tomuto statusu. Ja som mala pred Vianocami jeden zaujímavý rozhovor s jedným pedagógom, právnikom, ktorý už je na dôchodku a ktorý mi rozprával, že podľa neho, to bolo práve za čias komunizmu, s víťazstvom komunizmu prišlo to, že stranícka knižka je viac než diplom, že sudcov, kvalifikovaných sudcov na súdoch nahrádzali ľudia, ktorí mali dobrý kádrový profil a že teda nech sa nečudujeme, že dnes sú pedagógovia tak vnímaní ako sú, pretože dnes dorástla tá generácia detí. Dnes tie deti sú rodičmi a oni len ďalej pokračujú v tom postoji, ktorý zažívali ako žiaci, študenti, len teda ďalej sa správajú tak, ako sa správali komunisti voči pedagógom a voči vzdelaniu ako takému, takže dnes len zbierame ovocie toho, čo za komunizmu bolo zasiate. Ospravedlňujem sa všetkým bývalým komunistom v tejto sále. Myslím si, že, (povedané so smiechom) takže podľa mňa... (Vystúpenie prerušené predsedajúcou.)
Laššáková, Jana, podpredsedníčka NR SR (2014-12-12):
Pani poslankyňa Hufková.
P. Hrušovský, podpredseda NR SR: (2002-06-19):
(Hlasovanie.) Prítomných je 126 poslancov, za 16, proti 50, zdržalo sa 56, nehlasovali 4. Návrh sme neschválili. Prosím ďalšie návrhy z rozpravy. M. Topoli, poslanec: Ďalej pozmeňujúci návrh pána poslanca Sopka gestorský výbor odporúča neschváliť. Hlasovať o ňom, pardon. (Smiech v sále.)
B. Bugár, podpredseda NR SR: (2001-10-02):
Pán predseda výboru, nech sa páči, máte slovo.
Laurenčík, Milan, podpredseda NR SR (2021-03-17):
Ďalšou písomne prihlásenou rečníčkou do rozpravy je pani poslankyňa Zita Pleštinská. Pani poslankyňa, vy, keď ste spravodajkyňa, tak máte priestor viac ako písomne prihlásení, nech sa páči.
M. Košútová, poslankyňa: (2008-02-13):
Národná rada Slovenskej republiky uznesením č. 558 zo dňa 17. októbra 2007 pridelila vládny návrh zákona, ktorým sa dopĺňa zákon č. 442/2004 Z. z. na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelanie, mládež, vedu a šport, Výboru Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady slovenskej republiky č. 350/1996 Z. z. o rokovacom poriadku. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako sú uvedené v spoločnej správe časti IV. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto. O bodoch spoločnej správy 4 až 7, 9 až 12 hlasovať s návrhom gestorského výboru schváliť. O bodoch spoločnej správy 1, 2, 3, 8 a 13 hlasovať s návrhom gestorského výboru uvedené body neschváliť. Keďže sme prerokovanie návrhu zákona na decembrovej schôdzi preložili na túto schôdzu, je potrebné upraviť účinnosť zákona. Preto bol bod 13 spoločnej správy navrhnutý na neschválenie a v rámci rozpravy navrhnem novú dobu účinnosti. Gestorský výbor na základe stanovísk výborov k vládnemu návrhu zákona vyjadrených v uzneseniach v uvedených bodoch pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky vládny návrh zákona, ktorým sa dopĺňa zákon č. 442/2004 Z. z. o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov a o zmene zákona č. 39/2007 Z. z. o veterinárnej starostlivosti (tlač 444) schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Pán predseda, skončila som. Otvorte, prosím, rozpravu, do ktorej sa hlásim ako prvá.
P. Hrušovský, predseda NR SR: (2005-12-14):
L. Polka, poslanec: Ďakujem pekne, pán predseda. Chcel by som oceniť brilantné právne argumenty pani profesorky a podporiť jej stanovisko. Ja som ešte niekedy v roku 81 pri svojej rigoróznej práci písal úvahy de lege ferenda, teda úvahy do budúcnosti o tom, ako by malo vyzerať kodifikované správne právo, najmä tá jeho časť, o ktorej pani profesorka hovorí ako o správnom práve trestnom. Niečo na model rakúsko-uhorského výpraskového patentu, prugel patentu, kde bol kodifikovaný spôsobom zakotvené akýkoľvek priestupok, ktorého sa mohol občan dopustiť. Žiaľ, tieto úvahy de lege ferenda ostali len úvahami a myslel som si, že pri trestnoprávnej rekodifikácii dôjde súbežne aj ku rekodifikácii správneho práva. Ostalo to asi len v polohe tých úvah do budúcnosti. Preto je skutočne záhadou, prečo sa tejto úlohy na ministerstve vnútra nechopia. Ale to nie je úloha len, by som povedal, súčasného vedenia ministerstva alebo súčasných legislatívcov na ministerstve. Tá úloha sa minimálne takých 20 - 25 rokov nekontroluje, odkladá sa donekonečna. Ďakujem za pozornosť.
Paška, Pavol, predseda NR SR (2014-10-14):
Pán poslanec Beblavý.
P. Hrušovský, podpredseda NR SR: (2002-07-03):
(Hlasovanie.) Prítomných 110, za 88, proti 1, zdržalo sa 20, nehlasoval 1. Schválili sme návrh. M. Mesiarik, poslanec: Posledný pozmeňujúci návrh predložil pán poslanec Šipoš v jednom bode. Dajte o ňom hlasovať.
Grendel, Gábor, podpredseda NR SR (2020-10-20):
Pán poslanec Petrák, ak chcete vystúpiť s faktickou poznámkou, nie je to možné. Nie? Procedurálny návrh? Nech sa páči, máte slovo.
Gašpar, Tibor, podpredseda NR SR (2024-09-10):
Posledný s faktickou poznámkou pán poslanec Spišiak.
Paška, Pavol, predseda NR SR (2013-10-30):
(Hlasovanie.) 129 prítomných, 55 za, 23 proti, 50 sa zdržali, 1 nehlasoval. Návrh sme nepostúpili do druhého čítania. Ešte, pán poslanec, jedno hlasovanie o návrhu pána poslanca Osuského na vydanie zákona, ktorým sa mení Trestný zákon. Je to tlač 741. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov , tlač 741.)
Petrík, Simona, poslankyňa NR SR (2019-09-24):
Pani Grausová, už niekoľkokrát ste ma v tejto rozprave urazili. Ja to fakt nerobím. Ešte raz vás, ja vás dôrazne žiadam, aby ste si dávali pozor na toto, pretože na jednej strane tu vykrikujete, na druhej strane sa robíte chuderkou. Skrátka nevolajte ma priezviskom, aké nemám. Ja to u vás nerobím. Ja sa volám Simona Petrík a nie Petríková, okej? A nevykrikujte tu na mňa, že som nevzdelaná. Skrátka toto sa nehodí do tejto sály. Takže tlmte svoje vášne a rozprávajte k veci!
Gašpar, Tibor, podpredseda NR SR (2024-10-23):
Ďakujem. Otváram rozpravu a prihlásil sa pán navrhovateľ ako prvý. Áno? Nech sa páči, predložte.
Mesterová, Zuzana, poslankyňa NR SR (2024-04-24):
Ďakujem za slovo, pán predsedajúci. Tento zákon nie je len v rozpore s ústavou a právom Európskej únie. Tento zákon je v rozpore aj s najlepším záujmom občianskej spoločnosti, pretože občianske združenia a mimovládne organizácie tu dlhé roky suplujú štát v pomoci tým najzraniteľnejším, v ochrane ľudských práv, v ochrane demokracii, dlhé roky kontinuálne zastrešujú tie časti verejnej služby, kde štát zlyháva, a zatiaľ vy, kým vy tu sedíte a kým predkladáte zákony, ktoré deštruujú občiansku spoločnosť, deštruujú právny štát, ničíte kultúru, ničíte občiansku verejnosť, ktorá vám v demokratických voľbách zverila svoju moc na správu tejto krajiny, a vy ju využívate na to, aby ste túto občiansku spoločnosť zničili. To je niečo neskutočné. Ďakujem.
D. Jarjabek, poslanec: (2002-01-30):
Privatizácia Slovenských telekomunikácií tak, takým spôsobom, ako bola urobená, to bola lúpež verejnoprávnosti na Slovensku, páni. Toto bola privatizácia telekomunikácií a zažívame to na výbore pre kultúru a médiá niekoľkokrát, keď riešime problémy Slovenskej televízie a Slovenského rozhlasu. A toto nie je opozičná rétorika, ako by niekto mohol povedať. Toto je rétorika všetkých tých, ktorí na tom výbore pre kultúru a médiá sedia. Môžete si to overiť. Mali sme niekoľko čarokrásnych stretnutí s pánom ministrom Macejkom. Takú neschopnosť, takú neschopnosť riešiť problémy Slovenskej televízie v súčasnosti, po privatizácii telekomunikácií, to skutočne treba hľadať pod slnkom! A to je všetko zásluhou tejto privatizácie! Ak sa takýmto spôsobom má privatizovať skutočne všetko to, o čom dnes hovoríme, tak to je jedna absolútna tragédia. Potom naozaj nebude fungovať nič! Slovenská televízia a Slovenský rozhlas sú dnes v omnoho väčších problémoch, ako boli pred tromi rokmi, len zásluhou tej hroznej privatizácie telekomunikácií, ktorú tu naznačil aj pán poslanec Jasovský, a som presvedčený, že o tejto privatizácii budeme ešte veľmi, veľmi dlho hovoriť, aj v súvislosti so Slovenskou televíziou, aj v súvislosti s tými problémami, ktoré v Slovenskej televízii budú, a budeme ich musieť riešiť aj na tomto pléne. Ďakujem za pozornosť. M. Andel, podpredseda NR SR: Ďakujem. Pán poslanec Hofbauer. R. Hofbauer, poslanec: Historky, čo všetko treba predať, aby nás kto všetko ľúbil, akým spôsobom Slovensko sa s ním vyšvihne a aké dobré meno budeme mať, myslím, že už táto vládna koalícia predviedla dostatok. Poisťovníctvo - nemecký Allianz. Slovenské telekomunikácie - štátne telekomunikácie Deutsche Telekom. Slovenská sporiteľňa - rakúska Erste Bank. Všeobecná úverová banka - Talianska banka. IRB-éčka za 190 miliónov Maďarom. Dámy a páni, novostavba budovy Všeobecnej úverovej banky stála 1,7 miliardy! Tak o čom sa tu bavilo pri predaji, keď predaje týchto bánk neobsiahli cenu ani len budov, v ktorých tieto inštitúcie sídlia. Harach and company ide teraz rozpredať energetické rozvody, energetiky. Vy zámerne likvidujete celú ekonomickú podstatu tohoto štátu, ale uvedomili ste si jednu drobnosť, že vy sa odtiaľto nevysťahujete, vy tu budete takisto žiť ako aj tí, ktorí vás na to upozorňujeme, že robíte nehoráznosť. Aj vaše deti tu budú žiť a nerobte si útechu, že vaše deti budú mať z čoho žiť. Nebudú mať z čoho žiť, nebudú mať kde byť zamestnané, pretože každý nový, zahraničný vlastník v prvom rade zlikviduje akékoľvek technické zázemie, všetky výskumné ústavy, ktoré súvisia s daným profesijným odvetvím, zruší celé generálne vedenia týchto podnikov, pretože toto už na Slovensku budú len filiálky, takže vaše deti aj deti vašich detí tu nebudú mať čo robiť, budú ako gastarbeitri v Európe, takzvaní Európania, čiže ako Kurdi alebo Turci, alebo iné nezávideniahodné etniká, ktoré sa potĺkajú po Európe na úrovni Afgáncov. Takže aj o tomto sa tu dnes bavíme. M. Andel, podpredseda NR SR: Slovo má pán poslanec Osuský.
Laššáková, Jana, podpredsedníčka NR SR (2012-05-11):
Prosím, pán premiér, zaujmite miesto pre predkladateľa. Pán spravodajca, máme tu, takže dávam slovo pánovi poslancovi Viskupičovi. Nech sa páči.
Chren, Martin, poslanec NR SR (2011-12-08):
Ďakujem veľmi pekne. Chcel by som doplniť stanovisko pána Richarda Sulíka a predniesť teda procedurálny návrh. V prípade, ak sa rozhodnete nechať hlasovať o vyňatí bodov programu, chcem, aby sa o tlači 360, čo je návrh na zrušenie priestupkovej imunity, hlasovalo samostatne, pretože som presvedčený, že práve nehlasovanie o priestupkovej imunite je dôvod, prečo chcete vyradiť všetky poslanecké návrhy z rokovania, na ktorom ste sa ako presluhujúci politici koalície veľmi rýchlo dokázali dohodnúť aj s Robertom Ficom. Ďakujem.
Šeliga, Juraj, poslanec NR SR (2022-09-30):
Ďakujem pekne, pán podpredseda. Páni a dámy, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený navrhnutým ústavnoprávnym výborom k uvedenému návrhu zákona. Tento návrh zákona spĺňa z formálnej stránky všetky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre ľudské práva a národnostné menšiny, a za gestorský výbor navrhol ústavnoprávny výbor. Rovnako navrhol, aby výbory prerokovali tento návrh, ak bude schválený v prvom čítaní, do 30 dní od schválenia a gestorský výbor do 32 dní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Rovnako odporúčam vyhovieť návrhu predsedu Národnej rady, aby bol pridelený výborom, a ako aj lehoty určené na pridelenie výborom. Ďakujem pekne a po pánovi Valáškovi sa hlásim do rozpravy. Prosím, otvorte rozpravu.
Klus, Martin, poslanec NR SR (2018-02-14):
Príjemný, dobrý večer prajem. Ďakujem veľmi pekne, pani predsedajúca, za udelenie slova. Rád by som, ak dovolíte, vám predstavil návrh zákona, ktorým sa mení a dopĺňa zákon č. 180/2014 Z. z., čiže nám všetkým dôverne známy zákon o podmienkach výkonu volebného práva a o zmene a doplnení niektorých zákonov v znení neskorších predpisov, ktorý predkladáme na rokovanie nášmu ctenému poslaneckému zboru, Národnej rade Slovenskej republiky, spoločne s kolegom Milanom Laurenčíkom. Cieľom tohto návrhu je umožniť v rámci volieb do Európskeho parlamentu voľbu poštou, a keďže chcem, aby ste prípade mohli reagovať aj faktickými poznámkami, tak konkrétne to všetko vysvetlím už potom ako prvý v rozprave, ak by som teda sa mohol prihlásiť. Ďakujem pekne.
M. Číž, podpredseda NR SR: (2006-12-13):
(Hlasovanie.) Prítomných 128 poslancov, za 128 poslancov. Konštatujem, že Národná rada Slovenskej republiky pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej poprosím určeného spoločného spravodajcu z ústavnoprávneho výboru pána poslanca Gábora Gála, aby uviedol návrh uznesenia k návrhu na vyslovenie súhlasu Národnej rady Slovenskej republiky s Dohodou o spolupráci medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej v boji proti podvodom a iným protiprávnym konania poškodzujúcim ich finančné záujmy, ktoré máte pod tlačou 112. Nech sa páči, pán spravodajca.
Přidal, Alojz, poslanec NR SR (2013-11-26):
Pán kolega Poliačik, ja s vami súhlasím. Ja si ale nemyslím, že to riešenie, ktoré je súčasné, je nejaké zlé. Je to jednoducho o odvahe, aby sme nejakým spôsobom neboli stále populistickí a možno až pokryteckí. Viete, sú tu ľudia, ktorí žijú z poslaneckého platu. Ja si pamätám, keď som tu sedel s pani poslankyňou Demeterovou, prišiel za mnou poslanec pán Rusko, alebo bol minister vtedy, a hovorí pani poslankyni Demeterovej: Hádam mi len nechcete povedať, pani kolegyňa, že vy žijete z poslaneckého platu? A ona mu povedala: Áno, pán poslanec Rusko, ja žijem z poslaneckého platu. To bol jej jediný príjem. Dnes sú tu poslanci, ktorí majú tri príjmy a ešte sa nehanbia hovoriť o tom, že oni ušetria svojmu mestu. Viete, mne to pripomína taký vtip, že Janko došiel domov a hovorí tatkovi: Tato, ja som ušanoval 70 centov. A čo si robil, synáčik? No, utekal som za električkou. A tatko mu povedal: Vieš čo, nabudúce utekaj za taxíkom a ušanuješ 20 eur.
Kollár, Boris, predseda NR SR (2023-05-24):
S ďalšou faktickou pán poslanec Dobeš.
Blanár, Juraj, podpredseda NR SR (2022-09-27):
Otváram všeobecnú rozpravu. Žiadnu písomnú prihlášku som do nej neobdržal. Dávam možnosť ústne sa prihlásiť do rozpravy. Pán poslanec Jarjabek, nikto viac. Uzatváram možnosť prihlásiť sa. Pán poslanec Jarjabek, máte slovo.
Glváč, Martin, podpredseda NR SR (2018-12-04):
Ďalší v rozprave vystúpi pán minister hospodárstva Peter Žiga. Nech sa páči.
Danko, Andrej, podpredseda NR SR (2024-01-16):
Poslanec Petrík, Ježiš, pani poslankyňa Petrík. Ale fakt, poznám Joža Petríka. Nech sa páči.
I. Mikloš, podpredseda vlády a minister financií SR: (2005-10-25):
V súvislosti od počtu vykonaných úkonov a konaní je možné predpokladať, že úprava sadzieb správnych poplatkov môže pozitívne ovplyvniť príjmy štátneho rozpočtu v roku 2006. Ďakujem za pozornosť.
Sulík, Richard, poslanec NR SR (2022-11-08):
Ďakujem pekne. Nebolo... (Prerušenie vystúpenia predsedom.)
Laššáková, Jana, podpredsedníčka NR SR (2015-05-15):
Pán poslanec Přidal, nech sa páči.
Laššáková, Jana, podpredsedníčka NR SR (2013-10-25):
Ďakujem, pán minister, zaujmite miesto určené pre navrhovateľov. Dávam slovo spoločnému spravodajcovi z výboru pre obranu a bezpečnosť poslancovi Mariánovi Kovačócymu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Lipšic Daniel, poslanec NR SR (2015-11-20):
Ideme do histórie. Kedy vznikla? Vznikla za prvej republiky v roku 1918. Neviem, aká tam vtedy bola vláda, ale do našej ústavy bola zakotvená v roku ´92 za vlády Vladimíra Mečiara. Ale však môžeme aj o tom trošku podiskutovať. Len nemá, podľa mňa to nemá nejaký veľký zmysel. (Reakcie z pléna. Prerušenie vystúpenia predsedajúcim.)